钦定古今图书集成/方舆汇编/边裔典/第071卷 > 《敕吐蕃赞普书三》前人
## 钦定古今图书集成/方舆汇编/边裔典/第071卷 > 《敕吐蕃赞普书三》前人

皇帝问：“赞普自与彼蕃连姻，亦已数代，又与赞普结
约，于今五年，人使往来，未尝有间。朕与两国通好，百
姓获安，子孙以来，坐受其福，疆场之事，行且无忧。此
虽境上有兵，固是存而不用，况彼边事，与此何殊？近
得来章，又论蛮中地界，所有本末，前书具言赞普不
体朕怀，乃更傍引远事。若论蛮不属汉，岂复定属吐
蕃耶？彼不得所即叛来，此不得所即背去，如此常事，
何乃固执，复于国家何有？朕岂利之。至如彼州《铁柱
州图地记》是唐九征所记之地，诚有故事，朕岂妄言？
所修城壁，亦依故地，若不复旧，何谓通和？蛮中抄掠，
彼人勘问，亦有此事，缘其初附，法令未行，亦有姚隽
边人，奸险求利，或入蛮同盗，亦不可知。既与赞普重
亲，朕又君临大国，正欲混同六合，岂复侵取一隅？再
三已论，何乃不信？顾惭薄德，良用咨嗟。且如小勃律
国归朝，即是国家百姓，前遭彼侵伐，乃是违约之萌。
朕以结信既深，不顾其小，中间遣使，曾不形言，赞普
何独相尤？而不思已恶之事，所存既大，当共成之。”近
闻莽布支西行，复有“何故？若与突骑施相合，谋我碛
西未必有成，何须同恶？若尔者，欲先为恶，乃以南蛮
为词，今料此情，亦已有备。近今勒兵数万，继赴安西，
傥有所伤，慎勿为怪也。”朕心无所负，事欲论平，但国
家之所守者信，鬼神之所助者顺，未有背道求福，违
约能昌。何况兵众不可当，而又天道所不假，以此求
济，不亦难乎？远道所传，多应不实，亦言《赞普》不合异
图，故令人审度，看定何缘也？待潘息回日，更具委曲。
今附少物，具如别数，为路远不得多附。春首尚寒，赞
普及公主比如宜也。平章事及首领已下并平安好，
今使内常侍窦元礼遣书，指不多及。

家与大蕃，亲则舅甥，义则邻援，息人继好，固是恒规。
朕嗣位君临，思安兆庶，常以信让为事，不以争竞为
心，区域虽殊，覆育宁别。赞普天资仁德，恶杀好生，与
朕同心，重修旧好。会蕃汉将相告天地神祗，约誓事
之言，至严至重，大信一立，义无改移。所请奉《天盟书》，
“勒于清水碑石，审详事理，颇甚乖违。往岁贼臣称兵，
窃据城阙，尚结赞志唯嫉恶，义在救灾，频献表章，请
救京邑。朕以宗庙社稷，悉在上都，但平寇戎，岂惜酬
赏，遂许四镇之地，以答收京之功。旋属炎蒸，又多疾
疫，大蕃兵马，便自抽归，既未至京，有乖始望，奉天盟
约，岂合更谕。朕欲苟徇彼情，便令镌刻，则是事非务
实，信不由衷，欺天罔神，莫大于此。凡曰通好，贵于推
诚，将垂百代之名，岂顾一时之利。但以事之去就，须
定是非，若不辨明，便成姑息，亲邻之义，岂所宜然，故
遣使臣，与卿详议。”卿是大蕃辅佐，必当智识通明，事
理昭然，不足疑惑，傥有他见，宜具奏闻，审细研穷，须
归至当。所论先许每“年与赞普绢彩一万匹段者，本
来立约，亦为收京，然于舅甥之情，此乃甚为小事。二
国和好，即同一家，此有所须，彼当不吝；彼有所要，此
固合供。以有均无，盖是常理。赞普若须缯帛，朕即随
要支分，多少之间，岂拘定限。假使逾于万匹，亦当称
彼所求。朕之所重者信诚，所轻者财利，思与率土，同
臻太和。想卿深体至公，务存大义，安人保境，垂美无
穷，勉思令图，以副朕意。今遣仓部郎中兼侍御史赵
聿与来使同往，书中意有不尽，并令赵聿口宣。《尚结
赞论》，莽罗等尝揔师徒，远来赴难，功虽未就，义则可
嘉，其所领将士等，朕先许其赐物一万匹段，并已排
比讫，待卿所商量指定，此使却回，即发遣往。今各赐
卿少物，至宜领之。”